armvectores/hy_wikipedia_2023 huggingface dataset:
Կարո Արմեն

Կարո Արմեն (դասական ուղղագրությամբ՝ Կարօ Արմէն, հունվարի 31, 1953(1953-01-31), Ստամբուլ, Թուրքիա), ամերիկահայ գիտնական և գործարար։


== Կենսագրություն ==
Կարո Արմենը ծնվել է 1953 թվականին, Ստամբուլում։ Նախնական կրթությունն ստացել է Ստամբուլի դպրոցներից մեկում։ 17 տարեկանում մեկնել է ԱՄՆ և հաստատվել այնտեղ։ Սովորել է Նյու-Յորքի «Քուրինջ» քոլեջում, իսկ Ֆիզիկական քիմիայի դոկտորի աստիճան՝ Նյու-Յորքի քաղաքային համալսարանի «Շրջանավարտների կենտրոնում»։
Աշխատել է Լոնգ Այլնդի Բրուքհեյվն ազգային լաբորատորիայում։ Նրա աշխատանքը վերաբերում էր ֆոտոսինթեզի և էներգիայի անջատմանը։ Գիտական աստիճան է ստացել Նյու Յորքի համալսարանում՝ ֆիզիկական քիմիայի ասպարեզում։
Շուտով Արմենը դուրս է եկել լաբորատորիայից և աշխատանաքի անցել Ուոլ Սթրիթում՝ որպես «Ի. Էֆ. Հաթըն» ընկերության առողջապահական հարցերի վերլուծաբան։ Այնուհետև Կարո Արմենը հիմնել է սեփական առողջապահական ընկերությունը։
1994 թ․ Արմենը հնդիկ պրոֆեսոր Պարմոդ Սրիվաստավայի հետ հիմնել է հակաքաղցկեղային «Անթիջենիքս» կենսատեխնոլոգիական ընկերությունը, որի համանախագահն ու գործադիր տնօրենը հենց ինքն էր։ Նրա ղեկավարությամբ ստեղծած Օնկոֆաժ (անգլերեն՝ Oncophage) դեղանյութը նախատեսված է սկզբնական փուլի քաղցկեղ ունեցող հիվանդների համար։
Կարո Արմենը 2004 թվականին հիմնադրել է Հայաստանի մանուկներ բարեգործական հիմնադրամը, որի նպատակն է բարձրացնել գյուղաբնակների կյանքի որակը։
2002 թվականին «Էռնստ և Յանգը» Կարո Արմենին ճանաչել է «Տարվա կենսատեխնոլորգիական ձեռնարկատեր»։ Գիտության, ձեռներեցության և բարեգործության բնագավառներում թե՛ ԱՄՆ-ի, թե՛ հայաստանյան տարբեր կառույցների կողմից արժանացել է բազմաթիվ մրցանակների և պարգևների՝ Ellis Island պատվո մեդալը (2004)՝ Հայաստանում գործադրած իր մարդասիրական ջանքերի, ինչպես նաև ամերիկյան հասարակությունում ունեցած ներդրումների համար, «Սաբին հումանիտար» բարձր մրցանակը (2006)՝  Սաբինի Վակցինայի ինստիտուտի կողմից՝ կենսատեխնոլոգիական և առաջադիմական բժշկական հետազոտությունների ոլորտում իր ունեցած նվաճումների համար, ՀՀ Վարչապետի պատվո շքանշանը (2007)` Հայաստանի գյուղական վայրերի վերականգնման գործում նշանակալի ներդրումներ ունենալու համար։ 2016 թվականին արժանացել է ԱՄՆ-ի «Տարվա ներգաղթյալ ձեռներեց» մրցանակին։   


== Պարգևներ ==
Մխիթար Հերացու մեդալ, ՀՀ նախագահի կողմից, 2013 թվական,
Ոսկե մեդալ Արմավիրի մարզպետի կողմից, բարեգործական աշխատանքներ կատարրելու համար, 2008 թվական,
Պատվո շքանշան, ՀՀ վարչապետի կողմից, 2007 թվական;


== Տես նաև ==
Պատվո շքանշանի ասպետների ցանկ
Հայաստանի մանուկներ բարեգործական հիմնադրամ


== Աղբյուրներ ==
http://anesatour.com/hayastani-masin/haytni-hayer/haytni-hayer/ Archived 2016-12-06 at the Wayback Machine.
Լյուդվիգ Ախիմ ֆոն Առնիմ

Կարլ Լյուդվիգ Յոախիմ Ֆրիդրիխ ֆոն Առնիմ (գերմ.՝ Carl Joachim Friedrich Ludwig von Arnim, հունվարի 26, 1781(1781-01-26)[…], Palais Wrangel, Միտտե, Բեռլին, Պրուսիայի թագավորություն և Բեռլին, Պրուսիայի թագավորություն - հունվարի 21, 1831(1831-01-21)[…], Վիպերսդորֆ պալատ, Նիդերեր Ֆլեմինգ, Տելտով Ֆլեմինգ, Բրանդենբուրգ, Գերմանիա և Բեռլին, Պրուսիայի թագավորություն), գերմանացի գրող, Հայդելբերգյան ռոմանտիկների խմբակի ներկայացուցիչներից։


== Կենսագրություն ==
Ծնվել է հունվարի 26-ին, Բեռլինում։ Կլեմենս Բրենտանոյի հետ հավաքել Է ժողովրդական ստեղծագործություններ, երգեր, կազմել «Երեխայի կախարդական եղջերափողը» (մաս 1—3, 1806—1808) ժողովրդական երգերի վերամշակված ժողովածուն։


== Ստեղծագործություններ ==
Առավել հայտնի են Առնիմի 

«Եգիպտացի Իզաբելան» (1812)
«Թագի պահապանները» (1817, անավարտ) պատմական արձակ գործերը, որտեղ իդեալականացվում է ֆեոդալական միապետությանը։Մահացել է հունվարի 21-ին, Վիպերսդորֆում։


== Ծանոթագրություններ ==
Հյուր կատվի մոտ

Հյուր կատվի մոտ (англ. When the Cat's Away ), Ուոլտ Դիսնեյի Միկի Մաուսի մասնակցությամբ վեցերորդ մուլտֆիլմը։ Պրիմերիան ԱՄՆ-ում կայացել է 1929 թվականի ապրիլի 11-ին։


== Սյուժե ==
Նիփ կատուն վերցնում է զենքը և գնում որսի, իսկ Միկի Մաուսը այդ ժամանակ մկների խմբով որոշում է այցելել կատվի բնակարան։ Նրանք բացում են տան կողպեքը և մտնում ներս։ Այնտեղ նրանք սկսում են ի սրտե զվարճանալ․ դաշնամուր նվագել, ճոճվել աթոռների վրա, խաղալ ջահի լամպերի հետ։ Ստացվում է իսկական մկների համերգ։ Միկին օգտվում է մկան թակարդից, որպեսզի հասնի պանրի մեծ կտորին, իսկ հետո օգտագործում է այն իր երաժշտական նպատակներով։ Մկներից ամեն մեկը գտնում է իրեն համար զբաղմունք․ կեսը ձայնապնակ է լսում, մյուսները փող են նվագում, իսկ երրորդները՝ զվարճանում կուկուով։ Ավելի ուշ նրանք գտնում են ձայնապնակներ և կառուցում իրենց ինքնաշեն գրամաֆոնը։ Նրանք սկսում են նվագել գեղեցիկ երաժշտություն, և Միկին ու Մինին միասին պարում են։ Եզրափակիչ տեսարանում երկուսով համբուրվում են։


== Առանձնահատկություն ==
Սա Ուոլտ Դիսնեյի առաջին և միակ մուլտֆիլմն է Միկի Մաուսի մասին, որտեղ նա և Մինին մկներ են։ Հետագա մուլտֆիլմերում նրանք մարդու հասակի են։


== Մրցանակներ ==
Միկի Մաուսն արժանացել է Հոլիվուդի փառքի արահետի աստղ մրցանակին։


== Ծանոթագրություններ ==


== Արտաքին հղումներ ==
Միկի Մաուսի պաշտոնական կայք
Leonard Maltin, Jerry Beck։ «Of Mice and Magic: A History of American Animated Cartoons» (О мышах и волшебстве։ история американской мультипликации)
Ընդա վանք

Ընդա վանք, վանք Կիլիկյան Հայաստանի Վահկա բերդի մոտ։ Միջին դարերում եղել է հայ գրչության կենտրոն։ Պահպանվել է 13-րդ դարի այստեղ գրված հայերեն մի քանի ձեռագրեր։


== Ծանոթագրություններ ==
Մինդանաո

Մինդանաո (Mindanao), կղզի Ֆիլիպինյան կղզեխմբում։ Տարածությունը 94․6 հազար քառակուսի կմ է։ Ափագիծը կտրտված է։
Ռելիեֆում հերթագայվում են հրաբխային զանգվածներն ու դաշտավայրերը։ Կան գործող հրաբուխներ (Ապո լեռ, 2954 մ, Ֆիլիպինների ամենաբարձր կետը)։ Հաճախակի են երկրաշարժերը։ Կան քարածխի, երկաթի և գունավոր մետաղների հանքավայրեր։ Կլիման մերձհասարակածային է, մուսսոնային, հարավում՝ հասարակածային։ Խոշոր գետերն են Մինդանաոն և Ագուսան։ Տարածված են արևադարձային և մուսսոնային անտառները։ Մշակում են բրինձ, մանիլյան կանեփաթել, արքայախնձոր, կոկոսյան արմավենի։ Մինդանաոյում են Դավաո, Զամբոանգա քաղաքները։ 
Կաղապար:Ֆիլիպիններ-անավարտ
Քայլի Մինոուգ

Քայլի Մինոուգ (Անգլերեն՝ Kylie Minogue, մայիսի 28, 1968(1968-05-28)[…], Մելբուռն, Ավստրալիա), ավստրալիացի երգչուհի և դերասանուհի։


== Մանկություն ==
Քայլի Մինոուգը ծնվել է Ավստրալիայի Մելբուրն քաղաքում։ Քայլիի հայրը՝ Ռոն Մինոուգը, ավստրալիացի է, ում ընտանիքը տեղափոխվել էր Ավստրալիա Իրլանդիայից, իսկ Քայլիի մայրը՝ Քերոլ Ջոնսը, ուելսցի է, ով գաղթել է Ուելսից 1955 թվականին։ Քայլին երեք երեխաներից ամենամեծն է։ Նրա քույրը՝ Դանի Մինոուգը, նույնպես երգչուհի է, իսկ եղբայրը՝ Բրենդանը, աշխատում է որպես լուրերի ֆոտոլրագրող Ավստրալիայում։ Նրանք բոլորն էլ հաճախել են Մելբուրնի Քեմբերվիլ դպրոցը։
Մինոուգ քույրերը սկսեցին իրենց հաղթարշավը փոքր տարիքից՝ Ավստրալիայի հեռուստատեսության ցուցադրումներում, իսկ 11 տարեկանից Քայլի Մինոուգը սկսեց նկարահանվել սերիալներում։ Դանի Մինոուգը հաջողության հասավ «Պատանի Տաղանդ» մրցույթի ժամանակ։ Դանի Մինոուգը նսեմացնում էր Քայլիին մինչև 1986 թվականը, երբ Քայլին նույնպես հաջողության հասավ դեր ստանալով «Հարևաններ» սերիալում։


== Ֆիլմագրություն ==


== Սկավառակագրություն ==


=== Ստուդիական ալբոմներ ===
1988 Kylie
1989 Enjoy Yourself
1990 Rhythm of Love
1991 Let's Get to It
1994 Kylie Minogue
1997 Impossible Princess
2000 Light Years
2001 Fever
2003 Body Language
2007 X
2010 Aphrodite


== Ծանոթագրություններ ==


== Արտաքին հղումներ ==

Kylie.com անգլ – պաշտոնական Կայքը
Գրիգոր Գրիգորյան

Անվան այլ կիրառումների համար տե՛ս՝ Գրիգոր Գրիգորյան (այլ կիրառումներ)Գրիգոր Վարդգեսի Գրիգորյան (մարտի 23, 1960(1960-03-23), Արարատ, Արարատի շրջան, Հայկական ԽՍՀ, ԽՍՀՄ), ՀՀ քաղաքական և ռազմական գործիչ, պաշտոնաթող գեներալ-լեյտենանտ։


== Կրթություն ==
1987 թ. ավարտել է Երևանի պետական համալսարանի իրավաբանական ֆակուլտետը՝ իրավագետի մասնագիտությամբ։


== Աշխատանքային գործունեությունը ==
1987-1990 թթ. - Արարատի շրջգործկոմի «Գյուղագրոարդ» ձեռնարկության իրավաբան։


== Զինվորական ծառայությունը և ծառայությունը ոստիկանությունում ==
1979-1981 թթ. ծառայել է խորհրդային բանակում։
1988-1994 թթ. մասնակցել է Արցախյան ազատամարտին։
1992 թ. եղել է Շուշիի ազատագրման առանձին գումարտակի հրամանատար։
1990-1992 թթ. - Արարատի ՆԳ բաժնի քրեական հետախուզության բաժանմունքի պետ։
1992-1996 թթ. - Արարատի ՆԳ բաժնի պետ։
1996-2000 թթ. - Արարատի մարզային ՆԳ վարչության պետ։
2000-2003 թթ. - ՀՀ ՆԳՆ ներքին զորքերի հրամանատար, ՆԳ նախարարի տեղակալ։
2003-2008 թթ. - ՀՀ ոստիկանության զորքերի հրամանատար, ոստիկանության պետի տեղակալ։
2008 թ. հուլիսի 2-ին ՀՀ Նախագահի հրամանագրով ազատվել է Հայաստանի Հանրապետության կառավարությանն առընթեր Հայաստանի Հանրապետության ոստիկանության զորքերի հրամանատար, ոստիկանության պետի տեղակալի պաշտոնից։


== Կոչումներ ==
1990 թ. ստացել է ավագ լեյտենանտի կոչում։
1993 թ. ստացել է մայորի կոչում։
1994 թ. ստացել է փոխգնդապետի կոչում։
1996 թ. ստացել է գնդապետի կոչում։
2001 թ. ստացել է գեներալ-մայորի,
2007 թ. գեներալ-լեյտենանտի զինվորական կոչում։


== Քաղաքական գործունեությունը ==
2012 թ. մայիսի 6-ին ԱԺ պատգամավոր է ընտրվել համամասնական ընտրակարգով «Բարգավաճ Հայաստան» կուսակցությունից։
2012 թ. հունիսի 6-ին ընտրվել է ՀՀ ԱԺ պաշտպանության, ներքին գործերի և ազգային անվտանգության հարցերի մշտական հանձնաժողովի նախագահի տեղակալ։
2014 թ. հունիսի 2-ին վայր է դրել պատգամավորական մանդատը՝ առողջական վիճակի հետ կապված պատճառներով։


== Պարգևներ ==
«Մարտական խաչ» 2-րդ աստիճանի շքանշան (2000),
ԼՂՀ «Մարտական խաչ» 2-րդ աստիճանի շքանշան (2001),
«Հայրենիքին մատուցած ծառայությունների համար» 1-ին աստիճանի մեդալ(2006)
Արիության մեդալ (1994),
Մարտական ծառայության մեդալ (2004)
ԼՂՀ «Շուշիի ազատագրման համար» մեդալ (2005),
ՀՀ վարչապետի հուշամեդալ (2006),
ՀՀ ՊՆ «Մարշալ Բաղրամյան» մեդալ (1997 և 1999),
ՀՀ ՊՆ «Դրաստամատ Կանայան» մեդալ (2002),
ՀՀ ՊՆ «Գարեգին Նժդեհ» մեդալ (2003),
ՀՀ ՊՆ «Վազգեն Սարգսյան» մեդալ(2004),
ՀՀ ՆԳՆ «Արամ Մանուկյան» մեդալ (2004),
ՀՀ ՊՆ «Անդրանիկ Օզանյան» մեդալ(2005),
ՀՀ ԱԱԾ «Մարտական համագործակցության համար» մեդալ (2005),
ՀՀ ՆԳՆ «Օրենքի պատվար» մեդալ (2008)։Ամուսնացած է, ունի երեք զավակ։


== Ծանոթագրություններ ==
(9576) վան դեր Վեյդեն

(9576) վան դեր Վեյդեն (անգլ.՝ van der Weyden), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 4-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,065803 ա. մ., առավելագույնը մոտենում է 2,7262 ա. մ. հեռավորության վրա և հեռանում 3,4054 ա. մ.։ Արեգակի շուրջ մեկ ամբողջական պտույտ է կատարում 1960,72 երկրային օրվա ընթացքում, իր ուղեծրով շարժվելով միջինում 0,183606 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9576) վան դեր Վեյդեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոլդատկա (Բելայայի վտակ)

Սոլդատկա, գետ Ռուսաստանում, հոսում է Ալթայի երկրամասում։ Գետաբերանը գտնվում է Բելայա գետի ձախ ափից 62 կիլոմետր հեռավորության վրա։ Գետի երկարությունը 11 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերի միախառնումից մինչև Բարնաուլ քաղաքը՝ առանց Ալեյ գետի։ Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200312115100009686
Հիդրոլոգիական ստուգման կոդ՝ 115100968
Ավազանի կոդ՝ 13.01.02.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
(4308) Մագարաչ

(4308) Մագարաչ (անգլ.՝ Magarach), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 9-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,682169 ա. մ., առավելագույնը մոտենում է 2,1575 ա. մ. հեռավորության վրա և հեռանում 3,2068 ա. մ.։ Արեգակի շուրջ մեկ ամբողջական պտույտ է կատարում 1604,46 երկրային օրվա ընթացքում, իր ուղեծրով շարժվելով միջինում 0,224375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4308) Մագարաչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրյակովկա (գյուղ, Դվուրեչենսկի շրջան)

Անվան այլ կիրառումների համար տե՛ս՝ ԲուրյակովկաԲուրյակովկա (ուկրաիներեն՝ Буряківка), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեճիտ Էոզի

Մեճիտ Էոզի, գյուղաքաղաք (գյուղ) պատմական Փոքր Հայում,  Արևմտյան Հայաստանում, Սեբաստիայի վիլայեթի Մեճիտ Էոզիի գավառակում։ Հանդիսանում էր գավառակի կնետրոն։


== Պատմություն ==
Հայ բնակչությունը գրեթե ամբողջությամբ բնաջնջվեց 1915 թվականի Մեծ եղեռնի ժամանակ։ Փրկվեցին մի քանիսը, որոնք գաղթեցին Արևելյան Հայաստան։


== Բնակչություն ==
Մեծ եղեռնի նախօրեին ուներ 200 տուն՝ 1800 հայ բնակչով։


== Տնտեսություն ==
Բնակչության հիմնական զբաղմունքը երկրագործություն, անասնապահություն, արհեստներն ու առևտուրն էր։


== Պատմամշակութային կառույցներ ==
Մեճիտ Էոզին ուներ հայկական եկեղեցի։


== Կրթություն ==
Բնակավայրում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կոտմա

Կոտմա (ծննդյան և մահվան թվերն անհայտ են), 12-րդ դարի 2-րդ կեսի և 13-րդ դարի 1-ին քառորդի հայ գրիչ և մանրանկարիչ։
1166 թվականին Հռոմկլայում Առաքել Եպիսկոպոսի համար ընդօրինակել, նկարազարդել է Ավետարան (ձեռ. № 7347, Մատենադարան)։ Կոտմայի մյուս ձեռագրերը ստեղծվել են 1205 թվականին՝ Խարբերդում (Վենետիկի Մխիթարյան միաբանության մատենադարան) և 1219 թվականին՝ Խարբերդի Բարջանճ անապատում (ձեռ. № 7734, Մատենադարան)։ Հայտնի է ևս երկու ձեռագիր՝ Կոստանդնուպոլսում և ԱՄՆ-ում (Հ. Քյուրտյանի հավաքածու)։
Կոտման գրել է «ընտիր» երկաթագրով և բոլորգրով, ձեռագրերը նկարազարդել խորաններով, լուսանցազարդերով և ավետարանիչների պատկերներով։


== Աղբյուրներ ==
«Ով ով է Հայեր», կենսագրական հանրագիտարան, հատոր Ա, Երևան 2005
Նյուպորտ

Նյուպորտը (անգլ.՝  Newport, վալլիերեն՝  Casnewydd), քաղաք է Ուելսի հարավային մասում, Մեծ Բրիտանիայում։ Այն իր մեծությամբ երրորդն է երկրամասում՝ Քարդիֆից և Սուոնսիից հետո։


== Քույր քաղաքները ==
 Հանդենհայմ Բրենցի վրա, Գերմանիա (1980)
 Քութայիս, Վրաստան (1989)
 Գուանսի Չժուանի ինքնավար շրջան, Չինաստան (1996)
 Աննապոլիս, ԱՄՆ


== Հղումներ ==
Նյուպորտի քաղաքային խորհրդի պաշտոնական կայք էջը (անգլ.)
Տեղեկատվական պորտալ Newport City Center Archived 2006-12-09 at the Wayback Machine. (անգլ.)
Կաավեռե (այլ կիրառումներ)

Կաավեռե անունը կամ տերմինը կարող է վերաբերել հետևյալ հոդվածներին․

Կաավեռե - գյուղ Էստոնիայի Ռակե շրջանի կազմում։
Կաավեռե - գյուղ Էստոնիայի Պիլտսամաա շրջանի կազմում։
Կաավեռե - գյուղ Էստոնիայի Կոլգա-Յաանի շրջանի կազմում։
Դրուժնոե (գյուղ, Կալինովկայի շրջան)

Անվան այլ կիրառումների համար տե՛ս՝ ԴրուժնոեԴրուժնոե (ուկրաիներեն՝ Дружне), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Դրուժնոե գյուղում բնակվում էր 789 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղուկաս Սիրունյան

Ղուկաս Տիգրանի Սիրունյան (դեկտեմբերի 18, 1949(1949-12-18), Ուջան, Աշտարակի շրջան, Հայկական ԽՍՀ, ԽՍՀՄ - հուլիսի 1, 2017(2017-07-01)), հայ բանաստեղծ, մանկագիր։ Հայաստանի գրողների միության անդամ (1980)։ ԽՄԿԿ անդամ 1979 թվականից։


== Կենսագրություն ==
1971 թվականին ավարտել է Երևանի պետական համալսարանի բանասիրական ֆակուլտետը, այնուհետև հայոց լեզու և գրականություն է դասավանդել Սևանի Գեղամավան գյուղի դպրոցում, 1972-1978 թվականներին աշխատել է «Աշտարակ» թերթի խմբագրությունում, 1978-1989 թվականներին՝ «Գարուն» ամսագրի պոեզիայի բաժնի վարիչ։ 1989-1992 թվականներին աշխատել է Հայաստանի մշակույթի ֆոնդում, 1992-1993 թվականներին՝ ռադիոհեռուստապետկոմի մանկապատանեկան հաղորդումների գլխավոր խմբագիր, 1993-1994 թվականներին՝ «Ազատամարտ» թերթում, 1996-1997 թվականներին՝ Արագածոտնի մարզային «Կանթեղ» թերթում, 1997-1998 թվականներին՝ «Պարտեզ» մանկական ամսագրի գլխավոր խմբագիր։ 1998-2010 թվականներին եղել է ՀՀ պաշտպանության նախարարության լրատվության և քարոզչության վարչության գլխավոր խմբագիրը։
Գրել է մեծերի և մանուկների համար։ Թարգմանվել է մի քանի լեզուներով։ Գրել է նաև կինոսցենարներ։ Հեղինակ է ավելի քան 23 գրքերի։


== Պարգևներ, մրցանակներ ==
«Հայը 21-րդ դարասկզբին» գրական մրցանակ «Ուշացած կապիկներ» վեպի համար, 2007
ՀԳՄ Վախթանգ Անանյանի անվան մանկապատանեկան գրականության մրցանակ «Տառափնջիկ» մանկական ժողովածուի համար, 2011
ՀԳՄ Ստեփան Զորյանի անվան մանկապատանեկան գրականության մրցանակ, «Աստղածաղիկ» մանկական բանաստեղծությունների ժողովածուի համար, 1988
ՀՀ Նախագահի մրցանակ (Բաց արեք, ես եմ բանաստեղծությունների համար), 2017


== Երկեր ==
Իմ թվերը (բանաստեղծություններ), Երևան, 2013։
Կակտուսի սերը (մանկական պատմվածքներ), Երևան, 2013։
Ուշացած կապիկներ (վեպ), Երևան, 2007։
Վերջին խոսքի պես (բանաստեղծություններ), Երևան, 2007։
Ականջօղեր հայրենիքիս (բանաստեղծություններ), Երևան, 2003։


== Ծանոթագրություններ ==


== Արտաքին հղումներ ==
Նշագիր՝ Ղուկաս Սիրունյան
Վիջանելո (Իտալիա)

Անվան այլ կիրառումների համար տե՛ս՝ Վիջանելո (այլ կիրառումներ)Վիջանելո (իտալերեն՝ Viggianello), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3489 մարդ, բնակչության խտությունը կազմում է 29 մարդ/կմ²։ Զբաղեցնում է 119 կմ² տարածք։ Փոստային ինդեքսն է՝ 85040։ Հեռախոսային կոդը՝ 0973։
Կոմունայի հովանավորն է Սուրբ Մեծ նահատակ Եկատերինան։ Տոնը նշվում է օգոստոսի վերջին կիրակի և նոյեմբերի 25-ին։


== Ծանոթագրություններ ==
Վասպուրականի լեռնաշղթա

Անվան այլ կիրառումների համար տե՛ս՝ Վասպուրական (այլ կիրառումներ)Վասպուրականի լեռներ, Կոտուրի լեռնաշղթա, Հայկական լեռնաշխարհում, Վանա լճից արևելք։ Ձգվում են մերձմիջօրեականի ուղղությամբ Իրանի և Թուրքիայի սահմանում, ջրբաժան են Վանա լճի և Արաքս գետի ավազանների միջև։ Սկսվում են Թոնդրակ հրաբխի նախալեռնային սարավանդի Գառնիձոր (Թափարիզ) լեռնանցքից, ձգվում մինչև Զագրոսի լեռնաշղթան։
Երկարությունը մոտ 120 կմ է, միջին բարձրությունը՝ 2800-2900 մ, առանձին գագաթներ անցնում են 3200 մ-ից (Հաջի բեյ, 3292 մ, Ավրին, 3623 մ)։ Լանջերը խիստ մասնատված են, նշանավոր է Կոտուր գետի միջանցիկ խոր հովիտը, որով անցնում է Վան-Թավրիզ երկաթուղին։ Վասպուրականի լեռները կազմված են կավճի ժամանակաշրջանի կրաքարերի և մերգելների ծալքավոր և խզումներով բեկորազատված շերտախմբերից, որոնց մեջ նեդրված են գերհիմքային ապարների զանգվածներ։ Նախալեռնային գրաբենային իջվածքները (Բերկրիի, Արճիշակի) լցված են նեոգենի ծովային և չորրորդականի լճագետային հզոր նստվածքներով։ Վասպուրականի լեռների տեկտոնական կառուցվածքը պայմանավորում է նրա ասիմետրիկ մորֆոստրուկտուրան՝ արևմուտքում՝ խզումնային զառիթափ աստիճանավոր, արևելքում՝ միաթեք լանջերով։
Կլիման ցամաքային է, ցուրտ ձմեռներով և շոգ ամառներով։ Տարեկան տեղումները՝ 100-500 մմ։ Տեղումների առավելագույնը լինում է գարնանը։ Վասպուրականի լեռներին բնորոշ է լանդշաֆտների բարձունքային գոտիականությունը, տարածված են տափաստանները, մերձալպյան և ալպյան մարգագետինները։ Գետահովիտներում հանդիպում են պուրակային տիպի անտառներ և ֆրիգանա։ Օգտակար հանածոները չեն ուսումնասիրված։
Սենտ Էտիեն լեզ Օրգ

Սենտ Էտիեն լեզ Օրգ (ֆր.՝ Saint-Étienne-les-Orgues, օքս.՝ Sant Estève deis Òrgues), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սենտ Էտիեն լեզ Օրգ կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04178։


== Բնակչություն ==
Համայնքի բնակչությունը 2008 թվականին կազմում էր 1222 մարդ։


== Տնտեսություն ==
2007 թվականի տվյալներով 663 աշխատունակ տարիքի մարդկանցից (15-64 տարեկան) 421-ը տնտեսապես ակտիվ էին, 242-ը անգործ (ակտիվության ցուցանիշը 63,5 %, 1999 թվականին եղել է՝ 62,9 %)։ 421 աշխատունակ բնակիչներից 340-ը աշխատում էին (174 տղամարդ և 166 կին), անաշխատանք էին 81-ը (36 տղամարդ և 45 կին)։ 242 անգործ մարդկանցից 36-ը աշակերտներ կամ ուսանողներ են, 106-ը թոշակառու, 100-ը չէին աշխատում այլ պատճառներով։


== Տեսարժան վայրեր ==
Տրուա դղյակ
Տոնդյու դղյակ
Սենտ Էթիեն եկեղեցի (XV—XVI դարեր)
Նոտր Դամ դը Լյուր աբբայություն, պատմական հուշարձան
Սեն Ժոզեֆ ժամատուն
Սեն Սեբաստիեն ժամատուն


== Քույր քաղաքներ ==
 Իտալիա Տորե Կանավեզե (Իտալիա, 2009 թվականից)


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սենտ Էտիեն լեզ Օրգ» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-29 
«Սենտ Էտիեն լեզ Օրգ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-13
Պատանի երաժիշտների Եվրատեսիլ 2004

«Պատանի երաժիշտների Եվրատեսիլ 2004» եղել է պատանի երաժիշտների 12-րդ մրցույթը և տեղի է ունեցել 2004 թվականի մայիսի 27-ին Շվեյցարիայի քաղաք Լյուցերնայի Culture and Congress Centre-ում։ Մրցույթի ազգային հեռարձակող կազմակերպությունը եղել է RTS։


== Արտաքին հղումներ ==
Պատանի երաժիշտների Եվրատեսիլի պաշտոնական կայք
Պատանի երաժիշտների ԵվրատեսիլArchived 2012-07-30 at Archive.is – Եվրոպական հեռարձակողների միություն
Պոպովկա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՊոպովկաՊոպովկա (ռուս.՝ Поповка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուֆինե

Ուֆինե (ռուս.՝ Уфинье), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերթիֆ

Հերթիֆ, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մայի Մասրի

Մայի Մասրի (ապրիլի 2, 1959(1959-04-02), Ամման, Հորդանան, արաբ․՝ مي المصري‎‎), ԱՄՆ-ում կրթություն ստացած պաղեստինյան ռեժիսոր, ով նկարահանել է ինը ֆիլմ։


== Կենսագրություն ==
Մասրին ծնվել է 1959 թվականի ապրիլի 2-ին, Հորդանանի Ամման քաղաքում։ Հայրը՝ Մունիբ Մասրին է, ով արմատներով Նաբլուսից էր, իսկ մայրը ԱՄՆ-ի Տեխաս նահանգից է։ Մասրին մեծացել է Բեյ­րութում, որտեղ նա ապրել է իր կյանքի մեծ մասը։ 1981 թվականին ավարտել է Սան Ֆրանցիսկոյի համալսարանը։ Դրանից հետո նա վերադարձել է Բեյրութ և սկսել է ֆիլմեր նկարահանել։


== Անձնական կյանք ==
Մասրին ծանոթացել է իր ամուսնու՝ լիբանանցի ռեժիսոր Ժան Շամունի հետ 1982 թվականին։ Նրանք միասին մի քանի ֆիլմեր են նկարահանել։ Զույգը ամուսնացել է 1986 թվականին, և ունեն երկու դուստր՝ Նոուրը և Հանան։ Նոուրը փոխգործակցության դիզայներ է և ավարտել է Փարսոնս դիզայնի դպրոցը։ Հանան դերասանուհի և ռեժիսոր է, ապրում է Նյու Յորքում։


== Աշխատություններ ==


=== Ֆիլմագրություն ===
Մասրիի ֆիլմերը, որոնց ուշադրության կենտրոնում են գտնվում Պաղեստինը և Միջին Արևելքը, ստացել են բազմաթիվ մրցանակներ ամբողջ աշխարհի կինոփառատոներում։

Under the Rubble (1983)
Wild Flowers: Women of South Lebanon (1986)
War Generation (1989)
Children of Fire (1990)
Suspended Dreams (1992)
Hanan Ashrawi: A Woman of Her Time (1995)
Children of Shatila (1998)
Frontiers of Dreams and Fears (2001)
Beirut Diaries (2006)
33 Days (2007)
3000 Nights (2015)


=== Հոդվածներ ===
Masri, Mai. (January 2008) "Transcending Boundaries" Archived 2012-02-07 at the Wayback Machine., This Week in Palestine.


== Ծանոթագրություններ ==


== Արտաքին հղումներ ==
Mai Masri Archived 2006-10-16 at the Wayback Machine. at "Dreams of a Nation", Columbia University
Interview Archived 2007-09-27 at the Wayback Machine.
Dubai Women's College biography
Mai Masri Palestinian Filmmaker
Zenith Foundation website Archived 2010-08-10 at the Wayback Machine.
Աշխարհի արդարակյացները Հայաստանում

Աշխարհի արդարակյացները Հայաստանում, հայեր, որոնք Հոլոքոստի ժամանակ փրկել են տարբեր հրեաների, Իսրայելի աղետի և հերոսականության «Յադ Վաշեմ» ինստիտուտի կողմից արժանացել են «աշխարհի արդարակյացի» կոչման։
2015 թվականի հունվարի 1-ի տվյալներով՝ այդ կոչմանն արժանացել են 24 հայեր։


== Ցուցակ ==


== Ծանոթագրություններ ==


== Արտաքին հղումներ ==
«Армяне-Праведники народов мира»։ Яд ва-Шем։ Վերցված է 23 սեպտեմբեր 2015
Լռության կապույտ պատ

Լռության կապույտ պատ, նաև կապույտ կոդ և կապույտ վահան, տերմիններ, որոնք օգտագործվում են Միացյալ Նահանգներում՝ ոստիկանության ծառայողների շրջանում ոչ պաշտոնական օրենքի համաձայն, որը չի տեղեկացնում գործընկերոջ սխալի, սխալ վարքի, դաժանության կամ հանցագործության մասին։


== Պատմություն ==
Փինկերտոնի ազգային դետեկտիվ գործակալությունը հայտնի է եղել նրանով, որ ոստիկաններին օգտագործել է գործադուլները բռնի ուժով դադարեցնելու համար։ Կու-կլուքս-կլանի շատ անդամներ ոստիկանության աշխատակիցներ էին, որոնք միմյանց պաշտպանում էին ռասիստական գործողությունների ժամանակ։ Հետագայում դա հանգեցրեց 1964 թվականին «Քաղաքացիական իրավունքների մասին» օրնքի ընդունմանը, որը նոր պաշտպանություն էր ապահովում խտրական ոստիկանության գործողությունների արդյունքում տուժած անձանց համար։
Բացի այդ, այս դարաշրջանում ԱՄՆ Գերագույն դատարանի մի շարք կարևոր որոշումներ նոր ուժ են տվել ինչպես անձնական գաղտնիության իրավունքներին, այնպես էլ ոստիկանության լիազորությունների սահմանափակմանը. որոշ դեպքեր հանգեցրել են չորրորդ փոփոխության ներքո անհիմն խուզարկության և ձերբակալման դեմ իրավունքների ամրապնդմանը, ապացույցների օգտագործումը արգելող ապացույցների նորմերին, ոստիկանության հակասահմանադրական գործողություններով և, այսպես կոչված, «Միրանդովի նախազգուշացման» ստեղծմամբ՝ պաշտոնյաներից պահանջելով տեղեկացնել ձերբակալված կասկածյալներին իրենց սահմանադրական իրավունքների մասին։


== Լրացուցիչ տեղեկություն ==
Միացյալ Նահանգների իրավապահ մարմիններում այդ արտահայտությունը ժարգոն է հնչում, քանի որ այն հաճախ թարգմանվում է ոստիկանության ստորաբաժանումների միջև՝ չարաշահման, վատ կատարողականի կամ ոչ պատշաճ կատարման հետ կապված կամ անկախ անօրինական գործողություն։


== Տես նաև ==
Օմերտա


== Ծանոթագրություններ ==


== Արտաքին հղումներ ==
Blue Wall of Silence
Why an ex-FBI agent decided to break through the blue wall of silence
Breaking the Blue Wall of Silence: Changing the Social Narrative About Policing in America
Աստերոիդների ցանկ (153401-153500)

Աստերոիդների ցանկ (153301-153400)  • Աստերոիդների ցանկ  • Աստերոիդների ցանկ (153501-153600)
 Աստերոիդների ցանկ (153301-153400)  • Աստերոիդների ցանկ  • Աստերոիդների ցանկ (153501-153600)
(705) Էրմինիա

(705) Էրմինիա (անգլ.՝ Erminia), աստերոիդ աստերոիդների հիմնական գոտում։ Հայտնաբերվել է 1910 թվականի հոկտեմբերի 6-ին Էմիլ Էռնստի կողմից Հայդելբերգում։
Միջին հեռավորությունը Արեգակից կազմում է 2,922514 ա. մ., առավելագույնը մոտենում է 2,7803 ա. մ. հեռավորության վրա և հեռանում 3,0647 ա. մ.։ Արեգակի շուրջ մեկ ամբողջական պտույտ է կատարում 1824,88 երկրային օրվա ընթացքում, իր ուղեծրով շարժվելով միջինում 0,197274 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(705) Էրմինիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոշարո-Ալեկսանդրովկա

Կոշարո-Ալեկսանդրովկա (ուկրաիներեն՝ Кошаро-Олександрівка), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Կոշարո-Ալեկսանդրովկա գյուղում բնակվում էր 363 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշե ան Ամենուա

Աշե ան Ամենուա (ֆր.՝ Acheux-en-Amiénois), կոմունա հյուսիսային Ֆրանսիայում, մտնում է Պիկադիա մարզի Սոմ գավառում՝ Ամյեն շրջանում, կանտոնի կենտրոնը՝ Կոնտի, Ամենից 28 կմ հյուսիս-արևելք։ Բնակչության թիվը՝ 550 մարդ (2009 թվականի տվյալներով)։


== Ճարտարապետական հուշարձաններ ==
Եկեղեցու սրբեր Կիրա և Ջուլիետ 18-րդ դարում։


== Վարչակազմ ==
Աշյո-ան-Ամենուայի վարչակազմը 2001 թվականից գլխավորում է Ժան-Պոլ Դեվոշելը։


== Գծապատկեր ==

Բնակչության գծապատկերը, անձ.


== Արտաքին հղումներ ==
Ազգային ինստիտուտի վիճակագրություն
Վարդաձորի պատմության և մշակույթի անշարժ հուշարձանների ցանկ (այլ կիրառումներ)

Վարդաձորի պատմության և մշակույթի անշարժ հուշարձանների ցանկ արտահայտությունը կարող է վերաբերել՝

Վարդաձորի պատմության և մշակույթի անշարժ հուշարձանների ցանկ՝ Արցախի Հանրապետության Ասկերանի շրջանի Վարդաձոր գյուղի պատմության և մշակույթի հուշարձանների ցանկը,
Վարդաձորի պատմության և մշակույթի անշարժ հուշարձանների ցանկ՝ Արցախի Հանրապետության Մարտակերտի շրջանի Վարդաձոր գյուղի պատմության և մշակույթի հուշարձանների ցանկը,
Վարդաձորի պատմության և մշակույթի անշարժ հուշարձանների ցանկ՝ Գեղարքունիքի մարզի Վարդաձոր գյուղի պատմության և մշակույթի հուշարձանների ցանկը։
Բելայա Գլինայի շրջան

Բելայա Գլինայի շրջան (ռուս.՝ Белоглинский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը՝ Բելայա Գլինա։


== Աշխարհագրություն ==
Շրջանի տարածքի մակերեսը կազմում է 1470 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31303 մարդ։ Բնակչության խտությունը կազմում էր 21,29 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գետամեջ (Քաշաթաղի շրջան)

Անվան այլ կիրառումների համար տե՛ս՝ Գետամեջ (այլ կիրառումներ)Գետամեջ, գյուղական համայնք Արցախի Հանրապետության Քաշաթաղի շրջանում։ Տեղաբաշխված է հանրապետության հարավարևմտյան հատվածում։ Բերձոր շրջկետնտրոնից գտնվում է 65 կմ հեռավորության վրա, իսկ մայրաքաղաք Ստեփանակերտից՝ 100 կմ հեռավորության վրա։


== Աշխարհագրություն ==
Համայնքը հարթավայրային է, ունի 1409,0 հա տարածք, որից 1070,2 հա գյուղատնտեսական նշանակություն, 196,2 հա անտառային հողեր։ Գետամեջ համայնքի սահմանային գոտով հոսում է Հագարի գետը։
Համայնքի տարածքում խմելու ջրի համար առկա են թվով 25 գործող անհատական ջրհորներ։


== Պատմություն ==
Ազատագրվել է 1993 թվականի հոկտեմբերին, բնակեցվել է 1998 թվականին՝ Ադրբեջանից բռնագաղթած հայ փախստականներով։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Գետամեջ համայնքի բնակչության թվաքանակը կազմում էր 106 մարդ, կար 24 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, միջնակարգ դպրոց, որտեղ սովորում էին 35 աշակերտներ, «Բերձորի երաժշտական դպրոց» ՊՈԱԿ-ի Գետամեջի մասնաճյուղը։


== Ծանոթագրություններ ==
Օչերետնյա (գյուղ, Կրիվոե Օզերոյի շրջան)

Անվան այլ կիրառումների համար տե՛ս՝ ՕչերետնյաՕչերետնյա (ուկրաիներեն՝ Очеретня), գյուղ Ուկրաինայի Նիկոլաևի մարզի Կրիվոե Օզերոյի շրջանում։ Հիմնադրվել է 1784 թվականին։
2001 թվականի տվյալներով Օչերետնյա գյուղում բնակվում էր 846 մարդ։ Բնակավայրը զբաղեցնում է 3076 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոր Մանաշիդ

Նոր Մանաշիդ, գյուղական համայնք Արցախի Հանրապետության Շահումյանի շրջանում։ Տեղաբաշխված է հանրապետության հյուսիսարևմտյան հատվածում։ Քարվաճառ շրջկետրոնից գտնվում է 11 կմ հեռավորության վրա, իսկ մայրաքաղաք Ստեփանակերտից՝ 129 կմ հեռավորության վրա։


== Աշխարհագրություն ==
Համայնքը բարձր լեռնային է, ունի 3879,2 հա տարածք։ Նոր Մանաշիդ համայնքի սահմանային գոտով հոսում է Տրտու գետի վտակը դեպի Սարսանգի ջրամբար։ Համայնքի տարածքում կան բազմաթիվ բնական անանուն մշտական գործող աղբյուրներ՝ առվակների տեսքով։


== Պատմություն ==
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին համայնքի բնակչության թվաքանակը կազմում է 97 մարդ, կա 22 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Համայնքի պատմամշակութային վայրն է գերեզմանոցը (12-13-րդ դարեր)։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, հիմնական դպրոց, որտեղ սովորում էին 30 աշակերտներ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Վաո ամրոց

Վաո ամրոց (էստ․՝ Vao vasallilinnus), պատմամշակութային հուշարձանի կարգավիճակ ստացած ռազմական կառույց Էստոնիայում։ Ընդունված է ամրոցի կառուցումը թվագրել 14-րդ դարի երկրորդ կեսի՝ չնայած շինության մասին առաջին հիշատակություն 1442 թ.-ի է։ Ամրոցը բաղկացած է երեք հարկանի աշտարակից, տնտեսական շինությունից, նկուղից։


== Ծանոթագրություններ ==
Լունկա (գյուղ, Հերցայի շրջան)

Անվան այլ կիրառումների համար տե՛ս՝ ԼունկաԼունկա (ուկրաիներեն՝ Лунка), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Լունկա գյուղում բնակվում էր 588 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրավոլտայի զգեստ

«Տրավոլտայի զգեստ», «Ջոն Տրավոլտայի զգեստ» (անգլ.՝ "Travolta dress", "John Travolta dress"), Ուելսի արքայադուստր Դիանայի զգեստը։ Զգեստն առաջին անգամ հագել է Սպիտակ տանը հանդիսավոր ընթրիքի ժամանակ 1985 թվականի նոյեմբերին։ Այն կոչվել է ամերիկացի դերասան Ջոն Տրավոլտայի անունով, քանի որ ընթրիքի ժամանակ արքայադուստրը պարել է նրա հետ։


== Դիզայն ==
Զգեստը մոդելավորել է լոնդոնցի Վիկտոր Էդելշտայնը։ Այն ուսերին ընկնող, մուգ կապույտ թավիշից երեկոյան զգեստ է։ Ոգեշնչված է էդվարդյան նորաձևությամբ՝ դրան տալով «կոստյումային դրամայի թեթև երանգ»։ Լրագրող Ջեքի Մոդլայները նկարագրել է այն որպես «դրամատիկ ոճով» և «թագավորական գործվածքով»։


== Պատմություն ==
Էդելշտայնը հիշում է, որ արքայադուստրն իր ստուդիայում տեսել է շրջազգեստի մուգ կարմիր տարբերակը և խնդրել ստեղծել այն իր համար մուգ կապույտ գույնով։ Զգեստի չափսափորձումը տեղի է ունեցել Քենսինգթոն պալատում նրա անձնական հարկաբաժնում։ Փորձելուց հետո արքայադուստրը հիացած է եղել վերջնական արդյունքով և շտապել ցույց տալ այն արքայազն Չառլզին։ Արքայազնը ասել է նրան, որ հիասքանչ տեսք ունի այդ զգեստով և կատարյալ կլինի կրել այն զարդերով։
Դիանան ԱՄՆ է այցելել 1985 թվականին ամուսնու՝ արքայազն Չառլզի հետ։ Զույգը հանգրվանել է Սպիտակ տանը, որտեղ նրան նոյեմբերի 9-ին մասնակցել են հանդիսավոր ընթրիքի։ Այդ առիթով Ուելսի արքայադուստրը կրել է Էդելշտայնի զգեստը։ Նա լուսանկարվել է դերասան Ջոն Տրավոլտայի հետ պարելիս վերջինիս մասնակցությամբ 1977 թվականի «Շաբաթ երեկոյի ջերմություն» ֆիլմի երաժշտության ներքո։ «Սենյակով նրանց սահելու» լուսանկարները և հեռուստատեսային դրվագները տարածվել են ողջ աշխարհով և հայտնի դարձել որպես «Տրավոլտայի զգեստ»։
Ուելսի արքայադուստրը զգեստը կրկին կրել է 1987 թվականին Գերմանիայում և 1988 թվականին Օլիվեր Սթոունի «Ուոլ սթրիթ» ֆիլմի պրեմիերիայի ժամանակ։ Նա կրել է այն իր վերջին պաշտոնական լուսանկարում, որը 1997 թվականին արել է Չառլզի մորաքրոջ ամուսինը՝ Սնոդաունի կոմսը։


== Աճուրդ ==
1997 թվականին Փարիզում արքայադստեր ավտովթարից մահից կարճ ժամանակ առաջ Դիանան խնդրել է վաճառել զգեստը բարեգործական աճուրդում։ Ֆլորիդայում ապրող գործարար Մաուրին Դունկելը գնել է այն £100,000-ով Նյու Յորքում 1997 թվականին՝ բացի դա գնելով նաև Դիանային պատկանող ևսս ինը զգեստ։ Տրավոլտայի զգեստը եղել է աճուրդում ամենաթանկ վաճառվածը։ Երբ 2011 թվականին սնանկացել է, Դունկելը ստիպված է եղել զգեստները դնել աճուրդի, սակայն Տրավոլտայի զգեստը վեց շորերից մեկն է, որ չէր վաճառվել։ Այն ի վերջո £240,000 ($362,424) արժեքով աճուրդի է հանվել Քերի Թեյլորում 2013 թվականի մարտի 19-ին Լոնդոնում՝ կրկին դառնալով աճուրդով վաճառված ամենաթանկ զգեստը։ Զգեստը գնել է «մի բրիտանացի ջենտլմեն՝ որպես անակնկալ ուրախացնելու իր կնոջը»։
2019 թվականին զգեստը £264,000-ով ($325,317) վաճառվել է Historic Royal Palaces բարեգործական կազմակերպությանը, որը զբաղվում է թագավորական հուշանվերներով, ներառյալ հագուստ և իրեր։ Զգեստը ներառվել է Արքայական արարողակարգային զգեստների հավաքածուում և պատկանում է պալատին։ Շրջազգեստը հետագայում հանրային ցուցադրվել է Քենսինգթոն պալատում՝ 20 տարի անց, երբ առաջին անգամ լքել էր այն։


== Ծանոթագրություններ ==
Յաստրեբինովո

Յաստրեբինովո (ուկրաիներեն՝ Яструбинове), գյուղ Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1701 թվականին։
2001 թվականի տվյալներով Յաստրեբինովո գյուղում բնակվում էր 1 243 մարդ։ Բնակավայրը զբաղեցնում է 2573 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կռան (այլ կիրառումներ)

Կռան, կարող է վերաբերել՝

Կռան - մետաղյա գլխիկի բազմակի հարվածների միջոցով մետաղները  կռելու և հարթացնելու, նախապատրաստուկներ մշակելու համար նախատեսված գործիք կամ մեքենա
Կռան - գյուղ Արևմտյան Հայաստանում, Բիթլիսի վիլայեթի Սպարկերտի գավառակում, ընդարձակ ձորահովտում
Պլյախովայա

Պլյախովայա (ուկրաիներեն՝ Пляхова), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1663 թվականին։
2001 թվականի տվյալներով Պլյախովայա գյուղում բնակվում էր 654 մարդ։ Բնակավայրը զբաղեցնում է 1,38 կմ² տարածք։ Բնակչության խտությունը կազմում էր 473,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոկերիա շուկա

Բոկերիա շուկա (կատ.՝ Mercat de la Boqueria) կամ Սան Ժուզեպ (կատ.՝ Sant Josep), քաղաքային շուկա Բարսելոնայում, քաղաքի ամենանշանավոր տեսարժան վայրերից մեկը։ Շուկան գտնվում է Լիսեո օպերային թատրոնից ոչ հեռու, մուտքը հետիոտնային Ռամբլա փողոցի կողմից է։ Շուկայի շենքը զբաղեցնում է 2.583 մ² մակերես։ Այն կառուցված է մետաղից և ապակուց, զարդարված է խճանկարով։ Շուկան առաջարկում է ապրանքի մեծ ընտրանի։


== Պատմություն ==

Բոկերիա շուկայի մասին առաջին հիշատակումները վերաբերում են 1217 թվականին, երբ նախկին քաղաքային դարպասներից ոչ հեռու տեղադրել են մսի վաճառքի սեղաններ։ 1470 թվականից այստեղ խոզեր են վաճառել։ Այն ժամանակ շուկան գտնվել է քաղաքային դարպասներից դուրս, այնպես որ այլ առևտրականներ ևս կարող էին վաճառել իրենց ապրանքները։ Շուկան կոչվում էր Mercat Bornet (մինչև 1794 թվականը) կամ Mercat de la Palla («ծղոտե շուկա»)։
Շուկայի բաց հրապարակը սկզբում շրջապատված էր սյուներով և պետք է կառուցման ավարտին հասցվեր, սակայն այն պաշտոնական կարգավիճակ չուներ և ընդամենը համարվում էր Նովա հրապարակի շուկայի շարունակությունը, որ ձգվում էր մինչև Դել Պի հրապարակը։ Ավելի ուշ որոշվում է տարանջատել շուկաները, և Ռամբլեում կառուցվում է ձկան շուկա` նաև մսի և տնային թռչունների վաճառքի համար նախատեսված սեղաններով։
1826 թվականին շուկան պաշտոնապես ընդունվում է քաղաքային իշխանությունների կողմից։ 1840 թվականի մարտի 19-ին ճարտարապետ Մաս Վիլի գլխավորությամբ սկսվում են շինարարական աշխատանքները։ Շուկան բացվում է այդ նույն թվականին, սակայն որոշ աշխատանքներ շարունակվում են մինչև 1846 թվականը։ Պաշտոնական բացումը կատարվում է 1853 թվականին։ 1911 թվականին բացվում է ձկան նոր շուկա, իսկ 1914 թվականի կառուցում են շուկայի մետաղական նոր տանիքը, որը ներկայումս էլ ծածկում է շուկան։


== Ծանոթագրություններ ==


== Արտաքին հղումներ ==
http://www.boqueria.info/ Բոկերիա շուկա
Սեգուրիլյա

Սեգուրիլյա (իսպ.՝ Segurilla), քաղաք և մունիցիպալիտետ Իսպանիայում՝ Կաստիլիա-Լա Մանչա ինքնավար համայնքի Տոլեդո պրովինցիայի Սիեռա դե Սան Վիսենտե շրջանում։ Տարածքը՝ 22 կմ²։ Բնակչությունը՝ 1263 մարդ (ըստ 2010 թվականի տվյալների)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2014-01-07 at the Wayback Machine.
Diputación de Toledo
Մալինովայա Պոլյանա

Մալինովայա Պոլյանա (ռուս.՝ Малиновая Поляна), գյուղ Ռուսաստանի Լիպեցկի մարզի Տերբունսկի շրջանի կազմում։


== Աշխարհագրություն ==
Մալինովայա Պոլյանա գյուղը գտվում է Կոբիլյա Սնովա գետի վտակի աջ ափին։ Հակառակ՝ ձախ կողմում, Վիսլայա Պոլյանա գյուղն է։ Հարավ-արևելքում Բոլշայա Պոլյանա գյուղը հարում է Մալինովայա Պոլյանային (այն գտնվում է Տերբունի-Խլևնոյե մայրուղու վրա)։


== Պատմություն ==
Գյուղն առաջացել է 17-րդ դարի երկրորդ կեսին։ 1705 թվականի փաստաթղթերում հիշատակվում է որպես եկեղեցի ունեցող գյուղ։
Այն կոչվել է նաև Мали́новым Ве́рхом (ձորի վերին հոսանք)։ Անվանումն առաջացել է բնակավայրից, որտեղ հին ժամանակներում եղել են ազնվամորու թավուտներ։


== Բնակչություն ==
2009 թվականին Մալինովայա Պոլյանայի բնակչությունը կազմել է 188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլևկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ռուս.՝ Васильевка, բաշկիրերեն՝ Васильевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 664 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղևնու խաչկտուց

Եղևնու խաչկտուց (լատ.՝ Loxia curvirostra), սերինոսների ընտանիքին պատկանող փոքր թռչուն է, որը գրանցված է Հայաստանի Հանրապետության Կարմիր գրքում։ Նստակյաց և հազվագյուտ տեսակ է։


== Արտաքին կառուցվածք ==
Մարմնի երկարությունը 16,5 սմ է, թևերի բացվածքը՝ 27–30 սմ, կենդանի զանգվածը՝ 43–57գ։ Վերին և ստորին կտուցների ծայրերը խաչվում են (այստեղից՝ անվանումը)։ Արուն առավելապես կարմիր է, էգը՝ մոխրագույն-կանաչ, գոտկատեղը՝ դեղնավուն, երիտասարդը՝ դեղնադարչնագույն։ Կազմում է փոքր ընտանեկան խումբ-երամներ։ Բնակվում է բարձրաբուն ասեղնատերև անտառներում։ Տարածված է Լոռու մարզի ասեղնատերև անտառներում, «Սոճուտ» դենդրոպարկում։


== Սննդառություն ==
Սնվում է ասեղնատերև ծառերի սերմերով (կոներից դուրս է հանում խաչկտուցով) և որոշ անողնաշարավորներով։


== Բազմացում և զարգացում ==
Բնադրում է ձմռանը, գարնանը, աշնանը՝ կապված կերի առկայության հետ։ Բույնը հարթակ է՝ ճյուղերից։ Դնում է 22 մմ տրամագծով, կապտավուն-սպիտակ, պտավոր 3-4 ձու։ Թխսակալում է էգը՝ 12-13 օր։ 18-15 օրական ձագերը բնից դուրս են գալիս և երկար ժամանակ կերակրվում ծնողների կողմից։
Հաջողությամբ ընտելանում է անազատ պայմաններին։


== Տարածվածություն ==
Տեսակը տարածված է Ղրիմում, Կովկասում, Թուրքիայում և Կիպրոսում։ Հայաստանում հանդիպում է հյուսիս-արևելքում՝ բնակեցնելով խառնանտառները։


== Պահպանություն ==
Սակավաթիվ, օլիգոտոպային տեսակ է, որը ընդգրկված է ԲՊՄՄ Կարմիր ցուցակում տվյալների անբավարարություն կատեգորիայով։
Թվաքանակի արդի վիճակը գնահատելու համար տվյալները բավարար չեն։ Անազատ պայմաններում պահելու վերաբերյալ տեղեկությունները բացակայում են։
Վտանգման հիմնական գործոններն բավարար ուսումնասիրված չէ։ Հավանաբար, ապրելավայրերը կրճատվում են անկանոն անտառահատումների, մասնավորապես՝ սոճու հատման հետևանքով։


== Ծանոթագրություններ ==
Մենգվայան

Մենգվայան (ռուս.՝ Мэнгваян), գետ Կամչատկա թերակղզու հյուսիս-արևելյան մասում։ Գետի երկարությունը 22 կմ է։ Հոսում է Օլյուտորսկի շրջանում և Կամչատկայի երկրամասում։ Թափվում է Կորֆա ծոցի, Բերինգի ծովի հյուսիսարևելյան ափին՝ Կամչատկայի թերակղզում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000006271
Հիդրոլոգիական ուսումնասիրությունների կոդը
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (269701-269800)

Աստերոիդների ցանկ (269601-269700)  • Աստերոիդների ցանկ  • Աստերոիդների ցանկ (269801-269900)
 Աստերոիդների ցանկ (269601-269700)  • Աստերոիդների ցանկ  • Աստերոիդների ցանկ (269801-269900)
Լոգո (ծրագրավորման լեզու)

Լոգո (անգլ.՝ Logo), ծրագրավորման բարձր մակարդակի լեզու, որը 1967 թվականին ստեղծել են Սեյմուր Փեյփերթը, Սինդիա Սոլոմոնը, Իդիթ Հարելը և Ուոլլի Ֆյուրցայգը կրթական նպատակներով․ նախադպրոցական և կրտսեր դպրոցական տարիքի երեխաներին ծրագրավորման հիմնական հիմունքներին ծանոթացնելու համար  (ռեկուրսիա, ընդարձակելիություն և այլն)։
Լոգոն նաև ապահովում է երեխաների մտածելու և խնդիրներ լուծելու կարողությունը զարգացնելու համար հարմար միջավայր։


== Ընդհանուր տեղեկություններ ==

Ծրագրավորման այս լեզվի տիպիկ մասն ու միջավայրը կրիայի գրաֆիկայի մեթոդներն են, որոնք, մի կողմից առավ ել ակնառու են դարձնում ծրագրի ուսուցումը, մյուս կողմից՝ լայնորեն կիրառում են ռեկուրսիա։
Կան Լոգոյի ամենատարբեր ինտերպրետատորներ ամենատարբեր պլատֆորմների ու օպերացիոն համակարգերի համար՝ Windows, DOS, Լինուքս, Mac OS, Unix և այլն։ Բացի այդ գոյություն ունեն Լոգոյի օբյեկտների վրա կողմնորոշված դիալեկնտներ, ինչպես Object Logo-ն, որը ստեղծվել է 1986 թվականին։ 1997 թվականին թողարկվել է ռուսական տարբերակը՝ ЛогоМиры (թարգմ․ «ԼոգոԱշխարհներ»)։
Բրայան Հարվին՝ Լոգո ծրագրավորման ոճի առանձնահատկությունների մասին եռեհատոր աշխատության («Computer Science Logo Style»)  հեղինակը, ստեղծել է Berkeley Logo։ Լոգոյի բազմաագենտային տարբերակներն են StarLogo-ն և NetLogo-ն։
Լոգոյի տիպիկ ռեալիզացիաներիը (օրինակ LCSI-ից) ծրագրավորողին տալիս են ներկառուցված հրահանգների մեծ գրադարան, ինտերպրետատորի տեքստային նեցուկ և  «ծրագրերի ցանկ», որում կարելի է նոր գործառույթներ ավելացնել։ Բացի այդ ապահովվում է նվազագույնը մեկ գրաֆիկական էկրան, նվազագույնը մեկ  «կրիայով»։


== Hello, World! ==
TO HELLO

PRINT [Hello, World!]

END

Թարգմանաբար՝

ԲԱՐևԵԼՈՒ ՀԱՄԱՐ

  ԳՐԻՐ [Բարև, աշխարհ!]

ՎԵՐՋ


== Ծանոթագրություններ ==


== Արտաքին հղումներ ==
Լոգո՝ լեզու ոչ միայն ամենափոքրերի համար Archived 2004-12-27 at the Wayback Machine.
Լոգոյի մասին… Archived 2004-10-13 at the Wayback Machine.
logo_ru —Լոգո լեզուն սովորելու խումբ կենդանի ամսագրում  (22.12.2014-ից խմբի աշխատանքը վերսկսվել է)
Լոգոյի պատմությունը
Ծրագրավորման ուսումնասիրությունների ու աշխատանքային մեթոդների ուսումնասիրման ֆորում
«Լոգո ծրագրավորման լեզու» բաժինը  myROBOT.RU կայքում
Լոգոյի դասեր MSWLogo միջավայրում Archived 2014-04-24 at the Wayback Machine.
Էնգուս Դիթոն

Էնգուս Ստյուարտ Դիթոն (անգլ.՝ Angus Stewart Deaton, հոկտեմբերի 19, 1945(1945-10-19), Էդինբուրգ, Միացյալ Թագավորություն), բրիտանացի և ամերիկացի տնտեսագետ։ Վուդրո Վիլսոնի անվան հասարակական և միջազգային հարաբերությունների դպրոցի և Փրինսթոնի համալսարանի տնտեսագիտական ֆակուլտետի տնտեսագիտության և միջազգային հարաբերությունների պրոֆեսոր։ 2015 թվականի Տնտեսագիտության բնագավառում Նոբելյան մրցանակի դափնեկիր «սպառման, աղքատության և բարեկեցության վերլուծության համար»։


== Մրցանակներ և կոչումներ ==
BBVA Foundation Frontiers of Knowledge Awards (2011)
Լեոնտևի մրցանակ (2014)
Տնտեսագիտության բնագավառում Նոբելյան մրցանակ (2015)


== Անձնական կյանք ==
Դիթոնն ունի երկու զավակ՝ ծնված 1970 և 1971 թվականներին։ Նա ամուսնացած է Էն Քեյսի հետ։


== Ծանոթագրություններ ==


== Արտաքին հղումներ ==
http://scholar.princeton.edu/deaton